Publication: Magyar Közlöny
Issue: MK-2008-174 (Year: 2008, Number: 174)
Era: 2004-2010
Section: szolgáltatás általános szabályairól szóló 2004. évi CXL. törvényben foglalt feltételek fennállása esetén a földhivatal elõtt
Paragraph Index: 1930

2. A kánonjogi fegyelmi intézkedéseket a katonai ordinárius teszi meg, aki az eljárásról tájékoztatja az illetékes katonai felettest. XI. A katonai ordinárius rendelkezéseket ad és beszámoltatja a katonai lelkészeket, a katonai lelkészi szolgálat helyzetét személyesen vagy képviselõje útján végzett látogatás során a helyszínen is ellenõrizheti. XII. A honvédelmi miniszter a belügyminiszterrel és a Magyar Püspöki Karral egyetértésben kiadja a Katonai Ordinariátus szervezeti és mûködési szabályzatát. XIII. Ha a jelen megállapodás értelmezésével vagy alkalmazásával kapcsolatban valamilyen nehézség merülne fel, a Magas Szerzõdõ Felek közös megegyezéssel keresik meg a legmegfelelõbb megoldást. XIV. A jelen Megállapodás a Magas Szerzõdõ Felek jogi normáinak megfelelõen kerül megerõsítésre, és a megerõsítõ okmányok cseréjével lép hatályba, aminek a lehetõ legrövidebb idõn belül meg kell történnie. Amennyiben a Magas Szerzõdõ Felek egyike úgy ítélné meg, hogy gyökeresen megváltoztak azok a körülmények, amelyek között a megállapodást megkötötték, tárgyalásokat kezdeményez a megállapodásnak az új körülményekhez történõ igazítására. Készült Budapesten, 1994. január 10-én, két eredeti példányban, magyar és olasz nyelven, mindkét nyelvû példány egyaránt hiteles. Memorandum egyfelõl a Magyar Köztársaság, másfelõl az Apostoli Szentszék között a Magyar Honvédségnél és Határõrségnél végzendõ lelkipásztori szolgálat tárgyában 1994. január 10-én aláírt Megállapodás (a továbbiakban: Megállapodás) értelmezése céljából A Magyar Honvédség feladatrendszere és szervezete több lépésben átalakításra került, a Határõrség és az általános hadkötelezettség megszûnt és egy jóval kisebb, hivatásos és szerzõdéses katonákból, valamint közalkalmazottakból és köztisztviselõkbõl álló hadsereg jött létre, amelynek következtében megváltozott a katonai szolgálat jellege, a katonai pályamodell. A 2004-es átalakítás történelmi jelentõségû változtatás volt, megszûnt a sorkatonaság, megváltoztak a katonai szolgálatra vonatkozó törvények, mindennek következtében a katonai életforma, ezen belül a katonalelkészi pályakép. Mindezek a változtatások a Magyar Honvédséget illetõen indokolttá teszik az 1994-ben kötött Megállapodás következõképpen történõ értelmezését: N.1. Az Apostoli Szentszék és a Magyar Köztársaság között a Magyar Honvédségnél és Határõrségnél végzendõ lelkipásztori szolgálat tárgyában 1994 januárjában kötött Megállapodás nem határoz a katonai rangokról a Katonai Ordinárius és a tábori lelkészek esetében. Javadalmazásukat, a hivatásos és szerzõdéses katonák, valamint a közszolgálati és közalkalmazotti jogviszonyban lévõk állománykategóriái keretében, a vonatkozó törvényekkel összhangban a Honvédelmi Minisztérium biztosítja. N.2. A Memorandum aláírását követõen a Megállapodás XII. fejezetében foglaltak szerint a honvédelmi miniszter az érvényben lévõ törvények és végrehajtási szabályok alapján, valamint a vonatkozó egyházi jogszabályokra is tekintettel, a Püspöki Konferenciával egyetértésben kiadja a Katonai Ordinariátus Szervezeti és Mûködési Szabályzatát. Készült Budapesten 2008. december 8-án két eredeti példányban, magyar és olasz nyelven, mindkét nyelvû példány egyaránt hiteles. A Magyar Köztársaság A Szentszék nevében nevében”

Source: https://magyarkozlony.hu/hivatalos-lapok/c4bb89b552369d6554aaa7ddab55c1d27200e3e7/dokumentumok/06d49fc7e13d9631b4a8a2a9e086f9fdc3ec082d/letoltes